PATVIRTINTA

 Varėnos švietimo centro

direktoriaus 2021 m. liepos 5 d.

 įsakymu Nr. V-1-40

**VARĖNOS ŠVIETIMO CENTRO**

**VAIRUOTOJO** **PAREIGYBĖS** **APRAŠYMAS**

Pareigybės kodas – 832203

 **I SKYRIUS**

 **PAREIGYBĖ**

 1. Vairuotojas yra Varėnos švietimo centro (toliau - Centras) - III grupės biudžetinės įstaigos kvalifikuotas darbuotojas.

 2. Pareigybės lygis – C.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

 3. Vairuotojas turi atitikti šiuos kvalifikacinius reikalavimus:

 3.1. turėti ne žemesnį kaip vidurinį išsilavinimą ir (ar) įgytas B kategorijos kelių transporto priemonės vairuotojo pažymėjimas;

 3.2. vairuotojo darbo patirtis.

 3.3. Vairuotojas turi žinoti ir išmanyti:

 3.3.1. kelių eismo taisykles ir jomis vadovautis;

 3.3.2.vairuoti B kategorijos automobilį su priekaba ir be jos, vairuojamo automobilio įrengimo ir naudojimo bei priežiūros ypatybes;

 3.3.3. kelionės maršruto, kuriuo turi važiuoti ypatumus, galimas sustojimų vietas, pavojingus kelio ruožus;

 3.3.4. kaip jam elgtis eismo įvykio metu, mokėti suteikti pirmąją medicinos pagalbą nukentėjusiems nelaimingo atsitikimo metu ar kilus gaisrui;

 3.3.5. darbo santykius reglamentuojančius įstatymus ir kitus teisės aktus;

 3.3.6. garažo ar kitų patalpų, kuriose laikomas ar remontuojamas Centro automobilis, naudojimo ir priežiūros taisykles;

 3.4. Vairuotojas privalo gebėti vykdyti pareigybės aprašyme nustatytas funkcijas.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 4. Centro vairuotojo funkcijos:

 4.1. atvykti į darbą nustatytu laiku, gerai pailsėjusiam, blaiviam;

 4.2. patikrinti automobilio techninę būklę:

 4.2.1. automobilio kuro sistemos, šildymo ir tepimo sistemų būklę;

 4.2.2. vairo ir stabdžių sistemos būklę;

 4.2.3. vidaus apšvietimo, signalizavimo, kontrolinių prietaisų darbą;

 4.2.4. artimųjų ir tolimųjų šviesų žibintų, stovėjimo šviesų, posūkio rodiklių ir kt. veikimą;

 4.2.5. patikrinti, ar automobilyje yra pirmosios pagalbos vaistinėlė, pirminės gaisro gesinimo priemonės, avarinio sustojimo ženklas arba mirksintis raudonas žibintas, smulkiam remontui kelionėje reikalingi įrankiai ir atsarginės dalys;

 4.2.6. patikrinti transporto priemonės padangų būklę ir kitas saugų eismą užtikrinančias priemones bei sistemas, palaikyti automobilio salono ir išorės švarą.

 4.3.Vykdamas į kelionę, vairuotojas privalo su savimi turėti vairuotojo pažymėjimą, transporto priemonės registravimo liudijimą ir jos valstybinės techninės apžiūros dokumentą, įstatymų nustatytą draudimo dokumentą, kelionės lapą ir kitus būtinus dokumentus, o kelių eismą kontroliuojantiems pareigūnams pareikalavus, juos pateikti.

 4.4. Vairuotojas privalo laiku ir saugiai nuvežti Centro darbuotojus ar (ir) mokinius, prekes ar materialines vertybes į paskirties vietą, laukti keleivių leidžiamose sustojimo vietose, aiškiai ir įskaitomai pildyti kelionės dokumentus.

 4.5. Šias funkcijas atliekantis darbuotojas vykdo direktoriaus įsakymus ir nurodymus, susijusius su Centro veikla.

**IV SKYRIUS**

**ATSAKOMYBĖ**

 5. Šias pareigas vykdantis darbuotojas atsako už:

 5.1. kelių eismo taisyklių pažeidimus;

 5.3. gaisrinės saugos, darbuotojų saugos ir sveikatos reikalavimų vykdymą;

 5.4. priskirtų darbo priemonių priežiūrą, tausojimą ir padarytą materialinę žalą;

 5.5. švarą ir tvarką automobilyje, garaže ir garažo teritorijoje;

 5.6. Centro nuostatuose, Darbo tvarkos taisyklėse, pareigybių aprašymuose numatytų pareigų bei funkcijų, direktoriaus paskirtų užduočių, kurios neprieštarauja LR įstatymams, kokybišką vykdymą;

 5.7. Varėnos švietimo centro darbuotojas, netinkamai atliekantis savo pareigas, atsako pagal galiojančių teisės aktų reikalavimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)

 Data \_\_\_\_\_\_\_\_\_\_\_\_\_\_\_\_\_\_\_\_\_.